|

52011PC0467

Návrh NARIADENIE RADY ktorým sa ukončuje preskúmanie pred uplynutím platnosti a čiastočné predbežné preskúmanie antidumpingových opatrení týkajúcich sa dovozu určitých odliatkov s pôvodom v Čínskej ľudovej republike  /* KOM/2011/0467 v konečnom znení - 2011/0205 (NLE) */

	DÔVODOVÁ SPRÁVA1. KONTEXT NÁVRHU-  Dôvody a ciele návrhuTento návrh sa týka uplatňovania nariadenia Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“), v konaní týkajúcom sa dovozu určitých odliatkov s pôvodom v Čínskej ľudovej republike.-  Všeobecný kontextTento návrh sa predkladá v kontexte vykonávania základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení.-  Existujúce ustanovenia v oblasti návrhuNariadenie Rady (ES) č. 1212/2005 z 25. júla 2005, ktorým sa stanovuje konečné antidumpingové clo na dovoz určitých odliatkov s pôvodom v Čínskej ľudovej republike, naposledy zmenené a doplnené nariadením Rady (ES) č. 500/2009.-  Súlad s inými politikami a cieľmi ÚnieNeuplatňuje sa.2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVU-  Konzultácie so zainteresovanými stranamiZainteresované strany dotknuté týmto konaním mali možnosť obhajovať svoje záujmy počas prešetrovania v súlade s ustanoveniami základného nariadenia.-  Získavanie a využívanie expertízyExterná expertíza nebola potrebná.-  Posúdenie vplyvuTento návrh je výsledkom vykonávania základného nariadenia.V základnom nariadení sa nestanovuje všeobecné posúdenie vplyvu, toto nariadenie však obsahuje úplný zoznam podmienok, ktoré sa musia posúdiť.3. PRÁVNE PRVKY NÁVRHU-  Zhrnutie navrhovaného opatreniaDňa 27. júla 2010 Komisia oznámila, že začala preskúmanie pred uplynutím platnosti platných antidumpingových opatrení, pokiaľ ide o určité odliatky s pôvodom v Čínskej ľudovej republike. Žiadosť podala spoločnosť Eurofonte konajúca v mene siedmich zo svojich členov a spoločnosť Fundiciones de Odena (ďalej len „žiadatelia“) v mene výrobcov predstavujúcich podstatnú časť, v tomto prípade viac ako 25 %, výroby určitých odliatkov v Únii. Účelom tohto prešetrovania bolo preskúmať, či by uplynutie platnosti opatrení pravdepodobne viedlo k pokračovaniu alebo opätovnému výskytu dumpingu a k opätovnému výskytu ujmy spôsobenej výrobnému odvetviu Únie.Dňa 1. decembra 2010 Komisia tiež oznámila, že začala čiastočné predbežné preskúmanie platných opatrení. Žiadosť predložila spoločnosť Shandong Lulong Group Co. Ltd., vyvážajúci výrobca z Čínskej ľudovej republiky. Rozsah preskúmania bol obmedzený na preskúmanie dumpingu v súvislosti so spoločnosťou Shandong Lulong Group Co. Ltd.Počas revízneho prešetrovania pred uplynutím platnosti žiadatelia formálne stiahli svoju žiadosť o preskúmanie pred uplynutím platnosti.V nadväznosti na stiahnutie žiadosti Komisia nezistila žiadne dôvody svedčiace o tom, že by bolo v záujme Únie pokračovať v revíznom prešetrovaní pred uplynutím platnosti a v čiastočnom predbežnom preskúmaní, a preto navrhuje, aby sa tieto prešetrovania ukončili a opatrenia zrušili.Preto sa navrhuje, aby Rada prijala pripojený návrh nariadenia, ktoré by malo byť uverejnené v Úradnom vestníku Európskej únie čo najskôr a v každom prípade najneskôr 26. októbra 2011.-  Právny základNariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva.-  Zásada subsidiarityNávrh patrí do výlučnej právomoci Európskej únie. Zásada subsidiarity sa preto neuplatňuje.-  Zásada proporcionalityNávrh je v súlade so zásadou proporcionality z týchto dôvodov:Forma opatrenia je opísaná v uvedenom základnom nariadení a neumožňuje prijímanie rozhodnutí členskými štátmi.Uvedenie údajov o spôsobe, akým sa finančná a administratívna záťaž Únie, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje.-  Výber nástrojovNavrhované nástroje: nariadenie.Iné prostriedky by neboli primerané, pretože základné nariadenie nestanovuje alternatívne možnosti.4. VPLYV NA ROZPOČETTento návrh nemá žiadny vplyv na rozpočet Únie.2011/0205 (NLE)NávrhNARIADENIE RADYktorým sa ukončuje preskúmanie pred uplynutím platnosti a čiastočné predbežné preskúmanie antidumpingových opatrení týkajúcich sa dovozu určitých odliatkov s pôvodom v Čínskej ľudovej republikeRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 9 a článok 11 ods. 2, 3, 5 a 6,so zreteľom na návrh, ktorý predložila Európska komisia (ďalej len „Komisia“) po porade s poradným výborom,keďže:1.  POSTUP2.  Platné opatrenia3.  V nadväznosti na antidumpingové prešetrovanie vykonané podľa článku 5 základného nariadenia Rada nariadením (ES) č. 1212/2005[2] uložila konečné antidumpingové clo na dovoz určitých odliatkov s pôvodom v Čínskej ľudovej republike. Toto nariadenie bolo naposledy zmenené a doplnené nariadením Rady (ES) č. 500/2009[3].4.  Individuálne colné sadzby sa v závislosti od výrobcu príslušného výrobku pohybovali v rozmedzí od 0 % do 37,9 % a úroveň zostatkového cla bola stanovená na 47,8 %.5.  Žiadosti o preskúmanie6.  Po uverejnení oznámenia o blížiacom sa uplynutí platnosti určitých antidumpingových opatrení uplatňovaných na dovoz určitých odliatkov s pôvodom v Čínskej ľudovej republike[4] bola Komisii 25. marca 2010 doručená žiadosť o preskúmanie podľa článku 11 ods. 3 základného nariadenia a 29. apríla 2010 ďalšia žiadosť o preskúmanie podľa článku 11 ods. 2 základného nariadenia.7.  Žiadosť podľa článku 11 ods. 2 základného nariadenia predložila spoločnosť Eurofonte konajúca v mene siedmich zo svojich členov a spoločnosť Fundiciones de Odena (ďalej len „žiadatelia“) v mene výrobcov predstavujúcich podstatnú časť, v tomto prípade viac ako 25 %, výroby určitých odliatkov v Únii.8.  Žiadosť obsahovala dôkazy prima facie preukazujúce, že uplynutie opatrení by pravdepodobne viedlo k pokračovaniu alebo opätovnému výskytu dumpingu a ujmy spôsobenej výrobnému odvetviu Únie.9.  Žiadosť podľa článku 11 ods. 3 základného nariadenia predložila spoločnosť Shandong Lulong Group Co. Ltd., vyvážajúci výrobca z Čínskej ľudovej republiky. Rozsah žiadosti bol obmedzený na preskúmanie dumpingu v súvislosti so spoločnosťou Shandong Lulong Group Co. Ltd.10.  Začatie konania11.  Komisia preto po porade s poradným výborom zverejnila v Úradnom vestníku Európskej únie[5] oznámenie o začatí preskúmania pred uplynutím platnosti antidumpingových opatrení uplatňovaných na dovoz určitých odliatkov, v súčasnosti zaradených v rámci číselných znakov KN 7325 10 50, 7325 10 92, ex 7325 10 99 (číselný znak Taric 7325 10 99 10) a ex 7325 99 10 (číselný znak TARIC 7325 99 10 10) s pôvodom v Čínskej ľudovej republike, do Európskej únie.12.  Komisia o začatí revízneho prešetrovania pred uplynutím platnosti oficiálne informovala vyvážajúcich výrobcov, príslušných dovozcov, zástupcov Čínskej ľudovej republiky, zástupcov používateľov a výrobcov z Únie. Zainteresované strany dostali príležitosť písomne sa vyjadriť a požiadať o vypočutie v lehote stanovenej v oznámení o začatí preskúmania.13.  Komisia tiež v Úradnom vestníku Európskej únie[6] zverejnila oznámenie o začatí čiastočného predbežného preskúmania antidumpingových opatrení uvedených v odôvodnení 7 obmedzeného na preskúmanie dumpingu v súvislosti so spoločnosťou Shandong Lulong Group Co. Ltd.14.  STIAHNUTIE ŽIADOSTI O PRESKÚMANIE PRED UPLYNUTÍM PLATNOSTI15.  Listom z 9. júna 2011 adresovaným Komisii žiadatelia formálne stiahli svoju žiadosť. V liste žiadatelia tvrdili, že vzhľadom na nestálosť príslušných hospodárskych parametrov nemožno vylúčiť, že v budúcnosti dôjde k dumpingu spôsobujúcemu ujmu. Vyjadrili presvedčenie, že za uvedených okolností by prudký nárast čínskeho dovozu mohol vyvolať pochybnosti o životaschopnosti výrobného odvetvia Únie, a na základe toho sa domnievali, že Komisia by mala aktívne monitorovať dovoz príslušného výrobku a mala by byť pripravená v krátkom čase začať nové konanie.16.  Komisia uznáva, že trh s odliatkami prešiel v minulom roku značnými zmenami, najmä v dôsledku nedávnej hospodárskej krízy, ktorá mala značný vplyv na odvetvie stavebníctva a vyústila do škrtov verejných výdavkov na projekty v oblasti infraštruktúry. To spôsobilo celkový pokles dopytu vrátane dopytu po dovoze určitých odliatkov. Keďže nie je jasné, ako sa trh bude v krátkodobom až strednodobom horizonte vyvíjať, nie je možné úplne vylúčiť, že opäť dôjde k vzniku dumpingu spôsobujúceho ujmu. Preto sa považuje za vhodné monitorovať dovoz príslušného výrobku s pôvodom v Čínskej ľudovej republike do Únie. Obdobie monitorovania by nemalo presiahnuť 24 mesiacov od uverejnenia ukončenia tohto konania. Komisia okrem toho nevylučuje, že ak jej budú poskytnuté dôkazy svedčiace o dumpingu spôsobujúcom ujmu, začne v súlade s požiadavkami základného nariadenia nové prešetrovanie týkajúce sa toho istého výrobku.17.  V súlade s článkom 9 ods. 1 a článkom 11 ods. 2 základného nariadenia sa konanie môže ukončiť, keď sa žiadosť o preskúmanie stiahne, s výnimkou prípadu, keď by toto ukončenie nebolo v záujme Únie.18.  Usúdilo sa, že súčasné konanie by sa malo ukončiť, keďže prešetrovaním nevyšli najavo žiadne skutočnosti svedčiace o tom, že jeho ukončenie by nebolo v záujme Únie. Zainteresované strany boli náležite informované a mali možnosť predložiť pripomienky. Neboli však doručené žiadne pripomienky, ktoré by viedli k inému záveru.19.  Preto sa dospelo k záveru, že konanie o preskúmaní pred uplynutím platnosti antidumpingových opatrení týkajúce sa dovozu určitých odliatkov s pôvodom v Čínskej ľudovej republike do Únie by sa malo ukončiť a existujúce opatrenia by sa mali zrušiť.20.  Následne sa ďalej dospelo k záveru, že čiastočné predbežné preskúmanie obmedzené na preskúmanie dumpingu v súvislosti so spoločnosťou Shandong Lulong Group Co. Ltd. by sa tiež malo ukončiť,PRIJALA TOTO NARIADENIE:Článok 1Týmto sa ukončuje preskúmanie pred uplynutím platnosti a čiastočné predbežné preskúmanie antidumpingových opatrení týkajúcich sa dovozu odliatkov z nekujnej liatiny a z liatiny s guľôčkovým grafitom (tvárnej liatiny) druhov používaných na zakrytie a/alebo umožnenie prístupu do podzemných alebo podpovrchových systémov a ich častí, tiež opracovaných, potiahnutých alebo natieraných, alebo vybavených inými materiálmi, okrem požiarnych hydrantov, v súčasnosti zaradených v rámci číselných znakov KN 7325 10 50, 7325 10 92, ex 7325 10 99 (číselný znak Taric 7325 10 99 10) a ex 7325 99 10 (číselný znak TARIC 7325 99 10 10), s pôvodom v Čínskej ľudovej republike, a opatrenia sa zrušujú.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [pic][pic][pic] [1] Ú. v. EÚ L 343, 22.12.2009, s. 51.[2] Ú. v. EÚ L 199, 29.7.2005, s. 1.[3] Ú. v. EÚ L 151, 16.6.2009, s. 6.[4] Ú. v. EÚ C 72, 20.3.2010, s. 11.[5] Ú. v. EÚ C 203, 27.7.2010, s. 2.[6] Ú. v. EÚ C 324, 1.12.2010, s. 21.


				|

		52013PC0073

			Návrh NARIADENIE RADY, ktorým sa mení a dopĺňa nariadenie Európskeho parlamentu a Rady (ES) č. 1107/2009 z dôvodu pristúpenia Chorvátska /* COM/2013/073 final - 2013/0047 (NLE) */

			   	DÔVODOVÁ SPRÁVA
1.           KONTEXT NÁVRHU
Tento návrh nariadenia Rady je nevyhnutný z dôvodu
nadchádzajúceho pristúpenia Chorvátskej republiky k Európskej únii.
Zmluva medzi členskými štátmi Európskej únie
a Chorvátskou republikou týkajúca sa pristúpenia Chorvátskej republiky k
Európskej únii[1]
(ďalej len „zmluva o pristúpení“) bola podpísaná v Bruseli 9.
decembra 2011.
V článku 3 ods. 3 zmluvy o pristúpení sa
stanovuje, že zmluva nadobudne platnosť 1. júla 2013 za predpokladu,
že pred uvedeným dátumom budú uložené všetky ratifikačné listiny.
Článok 3 ods. 4 zmluvy o pristúpení
umožňuje inštitúciám Únie prijať pred pristúpením opatrenia inter
alia uvedené v článku 50 Aktu o podmienkach pristúpenia Chorvátskej
republiky a o úpravách Zmluvy o Európskej únii, Zmluvy o fungovaní
Európskej únie a Zmluvy o založení Európskeho spoločenstva pre atómovú
energiu[2]
(ďalej len „aktu o podmienkach pristúpenia“). Tieto opatrenia nadobúdajú
účinnosť iba za podmienky a dňom nadobudnutia platnosti zmluvy
o pristúpení.
V článku 50 aktu o podmienkach pristúpenia sa
potvrdzuje, že ak si akty inštitúcií prijaté pred pristúpením vyžadujú úpravy z
dôvodu pristúpenia, pričom nevyhnutné úpravy neboli stanovené v tomto akte
o podmienkach pristúpenia alebo v jeho prílohách, Rada alebo Komisia (ak boli
pôvodné akty prijaté Komisiou) prijme potrebné akty.
V nariadení Európskeho parlamentu a Rady (ES)
č. 1107/2009 z 21. októbra 2009 o uvádzaní prípravkov na ochranu
rastlín na trh a o zrušení smerníc Rady 79/117/EHS a 91/414/EHS[3] sa stanovuje rozdelenie Únie do
zón s porovnateľnými poľnohospodárskymi, rastlinolekárskymi a
environmentálnymi podmienkami s cieľom uľahčiť
vzájomné uznávanie prípravkov na ochranu rastlín. V prílohe I k uvedenému
nariadeniu je každý členský štát zaradený do severnej, strednej alebo
južnej zóny, pokiaľ ide o prípravky na ochranu rastlín.
Cieľom tohto návrhu je pridanie Chorvátska do
južnej zóny v prílohe I k nariadeniu (Es) č. 1107/2009.
Chorvátsko by malo byť pridané na zoznam
členských štátov v južnej zóne prílohy I k nariadeniu (ES) č.
1107/2009 vzhľadom na skutočnosť, že vo všeobecnosti sú
poľnohospodárske, rastlinolekárske a environmentálne podmienky osobitné
pre Chorvátsko porovnateľné s podmienkami krajín už zaradených do južnej
zóny, t. j. Bulharska, Grécka, Španielska, Francúzska, Talianska, Cypru, Malty
a Portugalska.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Keďže tento návrh je technického charakteru a
netýka sa možností politiky, konzultácie so zainteresovanými stranami alebo posúdenia
vplyvu by nemali zmysel.
3.           PRÁVNE PRVKY NÁVRHU
Právnym základom tohto návrhu je článok 50
aktu o podmienkach pristúpenia Chorvátskej republiky.
Zásady subsidiarity a proporcionality sa plne
dodržujú.
Na základe zásady subsidiarity stanovenej v
článku 5 ods. 3 ZEÚ je potrebné, aby Únia konala, keďže návrh sa týka
technických úprav právneho aktu prijatého Úniou. Návrh rešpektuje zásadu
proporcionality stanovenú v článku 5 ods. 4 ZEÚ, pretože nepresahuje rámec
nevyhnutný na dosiahnutie stanoveného cieľa.
4.           VPLYV NA ROZPOČET
Tento návrh nemá vplyv na rozpočet.
2013/0047 (NLE)
Návrh
NARIADENIE RADY,
ktorým sa mení a dopĺňa nariadenie
Európskeho parlamentu a Rady (ES) č. 1107/2009 z dôvodu pristúpenia
Chorvátska
RADA EURÓPSKEJ ÚNIE,
so zreteľom na Zmluvu o pristúpení
Chorvátska, a najmä na jej článok 3 ods. 4,
so zreteľom na Akt o pristúpení
Chorvátska, a najmä na jeho článok 50,
so zreteľom na návrh Európskej komisie,
keďže:
(1)       V prílohe I k nariadeniu
Európskeho parlamentu a Rady (ES) č. 1107/2009 z 21. októbra
2009 o uvádzaní prípravkov na ochranu rastlín na trh a o zrušení smerníc Rady
79/117/EHS a 91/414/EHS[4]
sa vymedzujú zóny zložené s členským štátov s porovnateľnými
poľnohospodárskymi, rastlinolekárskymi a environmentálnymi podmienkami
(vrátane klimatických), najmä s cieľom uľahčiť preskúmanie
žiadostí a udeľovanie autorizácie prípravkov na ochranu rastlín v
Únii a vzájomné uznávanie autorizácií.
(2)       Vzhľadom na pristúpenie
Chorvátska k Únii je nevyhnutné pridať Chorvátsko k južnej zóne,
keďže poľnohospodárske, rastlinolekárske a environmentálne podmienky
v Chorvátsku sú porovnateľné s podmienkami v Bulharsku, Grécku,
Španielsku, Francúzsku, Taliansku, na Cypre, Malte a v Portugalsku.
(3)       Príloha I k nariadeniu (ES)
č. 1107/2009 by sa preto mala zodpovedajúcim spôsobom zmeniť a
doplniť,
PRIJALA TOTO NARIADENIE:
Článok 1
Príloha I k nariadeniu (ES)
č. 1107/2009 sa mení a dopĺňa v súlade
s prílohou k tomuto nariadeniu.
Článok 2
Toto nariadenie nadobúda účinnosť za
predpokladu nadobudnutia platnosti Zmluvy o pristúpení Chorvátska a v
deň nadobudnutia platnosti Zmluvy o pristúpení Chorvátska.
Toto
nariadenie je záväzné v celom rozsahu a priamo uplatniteľné vo všetkých
členských štátoch.
V Bruseli
                                                                       Za
Radu
                                                                       predseda
PRÍLOHA
Príloha I k
nariadeniu (ES) č. 1107/2009 sa nahrádza takto:
„PRÍLOHA
I
Vymedzenie
zón na účely autorizácie prípravkov na ochranu rastlín v zmysle
článku 3 ods. 17
Zóna A – sever
Do tejto zóny patria tieto členské štáty:
Dánsko, Estónsko, Lotyšsko, Litva, Fínsko,
Švédsko.
Zóna B – stred
Do tejto zóny patria tieto členské štáty:
Belgicko, Česká republika, Nemecko,
Írsko, Luxembursko, Maďarsko, Holandsko, Rakúsko, Poľsko, Rumunsko,
Slovinsko, Slovensko, Spojené kráľovstvo.
Zóna C – juh
Do tejto zóny patria tieto členské štáty:
Bulharsko, Grécko, Španielsko, Francúzsko,
Chorvátsko, Taliansko, Cyprus, Malta, Portugalsko.“
[1]               Ú. v. EÚ L 112, 24.4.2012, s. 10.
[2]               Ú. v. EÚ L 112, 24.4.2012, s. 21.
[3]               Ú. v. EÚ L 309, 24.11.2009, s. 1.
[4]               Ú. v. EÚ L 309, 24.11.2009, s. 1.


               EURÓPSKA KOMISIA
            V Bruseli19. 7. 2016
            COM(2016) 477 final
            2016/0229(COD)
            Návrh
            NARIADENIE EURÓPSKEHO PARLAMENTU A RADY,
            ktorým sa mení nariadenie (EÚ) č. 952/2013, ktorým sa ustanovuje Colný kódex Únie, pokiaľ ide o tovar, ktorý dočasne opustil colné územie Únie po mori alebo letecky

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (ďalej len „CKÚ“)
                  1
               , má za cieľ uľahčiť legitímny obchod a zároveň zabezpečiť primeraný colný dohľad a boj proti podvodom.

               CKÚ nadobudol účinnosť 30. októbra 2013, ale uplatňuje sa v celom rozsahu až od 1. mája 2016.

               Cieľom tohto návrhu je upraviť článok 136 CKÚ, aby sa zabezpečilo účinné uplatňovanie iných ustanovení CKÚ, a to najmä ustanovení týkajúcich sa colného dohľadu. Táto zmena by mala nadobudnúť účinnosť čo najskôr, aby prispela k vykonávaniu účinného colného dohľadu.

               V záujme uľahčenia obchodných tokov sa v článku 136 CKÚ uvádza, že určité ustanovenia (konkrétne ustanovenia upravujúce povinnosť podávať predbežné colné vyhlásenie o vstupe, povinnosť oznámiť príchod námorného plavidla alebo lietadla, povinnosť dopraviť a predložiť tovar colným orgánom pri vykládke alebo prekládke a povinnosť čakať na súhlas pred vykládkou alebo prekládkou tovaru, ako aj ustanovenia upravujúce dočasné uskladnenie) sa nevzťahujú na tovar, ktorý dočasne opustil colné územie Únie, keď sa prepravoval po priamej trase medzi dvoma bodmi na tomto území po mori alebo letecky bez zastavenia mimo Únie. Neuplatňovanie uvedených ustanovení však môže ohroziť účinný colný dohľad nad týmto tovarom.

               Článkom 136 CKÚ sa neruší požiadavka stanovená v článku 134 CKÚ, aby tovar vstupujúci na colné územie Únie podliehal colnému dohľadu a, ak je to vhodné, colným kontrolám. Súčasné znenie článku 136 však má za následok, že neexistuje jasný právny základ na to, aby sa mohlo vyžadovať predloženie takéhoto tovaru colným orgánom. Bez takéhoto predkladania môže byť pre colné orgány ťažšie vykonávať colný dohľad nad tovarom, ktorý nie je tovarom Únie, a nad tovarom Únie, ktorého status sa musí preukázať.

               Colné orgány v týchto nasledujúcich prístavoch alebo na nasledujúcich letiskách musia mať možnosť zabezpečiť úplné a správne vyberanie dovozného cla a iných poplatkov alebo správne uplatňovanie nefiškálnych opatrení (napr. veterinárnych alebo fytosanitárnych kontrol), ako aj identifikáciu rizík spojených s tovarom prichádzajúcim do ich prístavov alebo na ich letiská.

               S cieľom zabezpečiť správne uplatňovanie iných ustanovení CKÚ, najmä ustanovení o colnom dohľade, je preto nevyhnutné navrhnúť zmenu rozsahu pôsobnosti článku 136 CKÚ, pričom sa bude rozlišovať medzi tovarom Únie a tovarom, ktorý nie je tovarom Únie, a to takto:

               1.Po prvé, jediné ustanovenia, ktoré sa neuplatňujú, keď tovar, ktorý nie je tovarom Únie, opätovne vstupuje na colné územie Únie po tom, ako ho dočasne opustil po priamej trase po mori alebo letecky, by mali byť:

               1.pravidlá upravujúce povinnosť podávať predbežné colné vyhlásenie o vstupe (články 127 až 130 CKÚ) a

               2.pravidlá upravujúce povinnosť oznámiť príchod námorného plavidla alebo lietadla colnému úradu prvého vstupu na colné územie Únie (článok 133 CKÚ).

               3.Naopak ustanovenia upravujúce povinnosť prepraviť tovar na určité miesto, predložiť ho colným orgánom pri vykládke alebo prekládke, čakať na súhlas pred vykládkou alebo prekládkou a ustanovenia týkajúce sa dočasného uskladnenia by sa v týchto situáciách uplatňovať mali, čím sa umožní primeraný colný dohľad.

               2.Po druhé, situácia by mala byť podobná v prípade tovaru Únie, ktorého status sa musí preukázať podľa článku 153 ods. 2 CKÚ, v rozsahu, ktorý colným orgánom umožní skontrolovať dôkaz statusu Únie tohto tovaru.

               3.Po tretie, pravidlá, ktoré sa neuplatňujú na tovar Únie, ktorý si zachoval svoj status na základe článku 155 ods. 2 CKÚ, môžu okrem toho zahŕňať aj pravidlá upravujúce povinnosť predložiť tovar colným orgánom pri vykládke alebo prekládke a povinnosť čakať na súhlas pred vykládkou alebo prekládkou tovaru (články 139 až 140 CKÚ). Dôvodom je to, že aj keď tovar dočasne opustil colné územie Únie, jeho status nebol zmenený a netreba ho preukázať.

               4.A napokon by sa niektoré odkazy mali z článku 136 CKÚ vypustiť, a to takto:

               1.Odkazy na článok 135 ods. 1 a článok 137 CKÚ by sa mali vypustiť, pretože tovar by sa mal v každom prípade prepraviť na určité miesta určené colnými orgánmi.

               2.Odkaz na článok 141 CKÚ by sa mal vypustiť, pretože článok 141 ods. 1 by sa mal naďalej uplatňovať na tovar prepravovaný v režime tranzit pri jeho opätovnom vstupe do colnej únie.

               3.Odkaz na články 144 až 149 CKÚ by sa mal vypustiť, pretože ustanovenia o dočasnom uskladnení sa na tovar Únie tak či tak neuplatňujú a ich uplatňovanie na tovar, ktorý nie je tovarom Únie, bolo vylúčené omylom.

               •Súlad s ostatnými politikami Únie

                  Cieľom návrhu je zaistiť riadne uplatňovanie nariadenia (EÚ) č. 952/2013, ktoré je v plnom súlade s existujúcimi politikami a cieľmi vzťahujúcimi sa na obchod s tovarom, ktorý vstupuje na colné územie Únie a vystupuje z neho.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom je článok 207 Zmluvy o fungovaní Európskej únie.

               •Subsidiarita

               Tento návrh patrí do výlučnej právomoci Únie podľa článku 3 ods. 1 písm. e) Zmluvy o fungovaní Európskej únie.

               •Proporcionalita

               Návrh so sebou neprináša žiadny nový vývoj politiky v porovnaní s legislatívnym aktom, ktorý sa ním má zmeniť. Upravuje sa ním len jedno ustanovenie s cieľom zabezpečiť riadne uplatňovanie iných ustanovení toho istého nariadenia. Keďže nariadenie (EÚ) č. 952/2013 je právnym aktom EÚ, možno ho zmeniť len zodpovedajúcim právnym aktom. Členské štáty nemôžu konať samostatne.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

                        Konzultácie so zainteresovanými stranami

               Keďže sa touto zmenou nemení podstata nariadenia (EÚ) č. 952/2013, konzultácie so zainteresovanými stranami, ktoré sa uskutočnili pred prijatím uvedeného nariadenia, sú stále relevantné.

               Príslušná zmena bola predmetom rokovaní s členskými štátmi a so zástupcami obchodu na niekoľkých spoločných zasadnutiach skupiny colných expertov a kontaktnej skupiny pre obchod, na ktorých sa dosiahol konsenzus o podstate navrhovaného znenia.

                        Posúdenie vplyvu

                        Ďalšie posúdenie vplyvu nie je potrebné. Týmto návrhom sa mení len jedno ustanovenie s cieľom dosiahnuť jeho súlad s inými ustanoveniami nariadenia (EÚ) č. 952/2013, ktoré je prepracovaným znením nariadenia (ES) č. 450/2008 a pre ktoré Komisia vykonala posúdenie vplyvu.

               4.VPLYV NA ROZPOČET

                  Navrhovaná zmena by nemala mať žiadny priamy vplyv na rozpočet, avšak uľahčí vyberanie vlastných zdrojov.

               2016/0229 (COD)

               Návrh

               NARIADENIE EURÓPSKEHO PARLAMENTU A RADY,

               ktorým sa mení nariadenie (EÚ) č. 952/2013, ktorým sa ustanovuje Colný kódex Únie, pokiaľ ide o tovar, ktorý dočasne opustil colné územie Únie po mori alebo letecky

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207,

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               konajúc v súlade s riadnym legislatívnym postupom,

               keďže:

               (1)Článok 136 nariadenia Európskeho parlamentu a Rady (EÚ) č. 952/2013
                  2
                v záujme uľahčenia obchodných tokov vylučuje uplatňovanie niektorých ustanovení uvedeného nariadenia na tovar, ktorý dočasne opustil colné územie Únie, keď sa prepravoval medzi dvoma prístavmi alebo letiskami Únie bez zastavenia mimo Únie. Uvedenými ustanoveniami sú pravidlá upravujúce povinnosť podávať predbežné colné vyhlásenie o vstupe, pravidlá upravujúce povinnosť oznámiť príchod námorného plavidla alebo lietadla, pravidlá upravujúce povinnosť prepraviť tovar na určité miesta a predložiť ho colným orgánom na mieste, kde sa vykladá alebo prekladá, a pravidlá upravujúce dočasné uskladnenie.

               (2)V dôsledku toho neexistuje žiadny právny základ na to, aby sa vyžadovalo predloženie tovaru, ktorý sa vykladá alebo prekladá na mieste, kde tovar opätovne vstupuje na colné územie Únie po tom, ako toto územie dočasne opustil. Bez predloženia môže byť pre colné orgány ťažšie zabezpečiť dohľad nad týmto tovarom, a tak existuje riziko, že sa jednak správne nevyberie dovozné clo a iné platby, a jednak sa správne neuplatnia nefiškálne opatrenia, ako sú napríklad veterinárne a fytosanitárne kontroly.

               (3)Článok 136 nariadenia (EÚ) č. 952/2013 by sa preto mal zmeniť, aby sa zohľadnili jednotlivé situácie tovaru, ktorý nie je tovarom Únie, ako aj tovaru Únie.

               (4)Na to, aby sa zaistil účinný colný dohľad nad tovarom, ktorý nie je tovarom Únie, by sa ustanovenia upravujúce povinnosť prepraviť tovar na určité miesta, predložiť ho colným orgánom pri vykládke alebo prekládke, čakať na súhlas pred vykládkou alebo prekládkou, ako aj ustanovenia upravujúce dočasné uskladnenie mali naďalej uplatňovať na tovar, ktorý nie je tovarom Únie. V článku 136 by sa preto malo stanoviť, že vo vzťahu k tovaru, ktorý nie je tovarom Únie, sú vylúčené len pravidlá upravujúce povinnosť podávať predbežné colné vyhlásenie o vstupe a povinnosť oznámiť príchod námorného plavidla alebo lietadla.

               (5)V záujme zaistenia účinného dohľadu nad tovarom Únie by sa v článku 136 malo rozlišovať medzi situáciou tovaru Únie, ktorého colný status tovaru Únie sa musí preukázať podľa článku 153 ods. 2 nariadenia (EÚ) č. 952/2013, a tovaru Únie, ktorý si zachoval svoj status na základe článku 155 ods. 2 uvedeného nariadenia.

               (6)Pokiaľ ide o tovar Únie, ktorého status sa musí preukázať podľa článku 153 ods. 2 nariadenia (EÚ) č. 952/2013, vylúčiť by sa malo iba uplatňovanie pravidiel upravujúcich povinnosť podávať predbežné colné vyhlásenie o vstupe a povinnosť oznámiť príchod námorného plavidla alebo lietadla, čím sa umožní primeraný colný dohľad.

               (7)Pravidlá stanovené v článku 139 nariadenia (EÚ) č. 952/2013 upravujúce povinnosť predložiť tovar colným orgánom pri vykládke alebo prekládke a povinnosť čakať na súhlas pred vykládkou alebo prekládkou tovaru stanovená v článku 140 uvedeného nariadenia by sa nemali vzťahovať ani na tovar Únie, ktorý si zachoval svoj status na základe článku 155 ods. 2 uvedeného nariadenia vzhľadom na to, že aj keď tovar dočasne opustil colné územie Únie, jeho status nebol zmenený a netreba ho preukázať.

               (8)Odkazy v článku 136 nariadenia (EÚ) č. 952/2013 na článok 135 ods. 1 a článok 137 uvedeného nariadenia by sa mali vypustiť s cieľom uložiť osobám, ktoré prepravujú tovar na colné územie Únie, povinnosť prepraviť ho na miesto určené colnými orgánmi, aby tieto orgány mali v prípade potreby možnosť skontrolovať, či ide o tovar Únie alebo o tovar, ktorý nie je tovarom Únie.

               (9)Odkaz v článku 136 nariadenia (EÚ) č. 952/2013 na článok 141 uvedeného nariadenia by sa mal vypustiť, aby bolo jasné, že článok 141 ods. 1, ktorý vylučuje uplatňovanie určitých ustanovení na tovar prepravovaný v colnom režime tranzit, sa uplatňuje aj vtedy, keď tovar opätovne vstupuje na colné územie Únie po tom, ako ho dočasne opustil po priamej trase po mori alebo letecky.

               (10)Odkaz v článku 136 nariadenia (EÚ) č. 952/2013 na články 144 až 149 uvedeného nariadenia týkajúce sa dočasného uskladnenia by sa mal takisto vypustiť. Tieto pravidlá sa na tovar Únie tak či tak neuplatňujú a ich vylúčenie v prípade tovaru, ktorý nie je tovarom Únie, je chybou, ktorá by sa mala opraviť.

               (11)Toto nariadenie by malo nadobudnúť účinnosť čo najskôr, aby sa zaistilo vykonávanie účinného dohľadu bez ďalšieho odkladu,

               PRIJALI TOTO NARIADENIE:

               Článok 1

               V nariadení (EÚ) č. 952/2013 sa článok 136 nahrádza takto:

               „Článok 136

               Tovar, ktorý dočasne opustil colné územie Únie po mori alebo letecky

               1.
                     Články 127 až 130 a článok 133 sa neuplatňujú, keď sa tovar, ktorý nie je tovarom Únie, prepravuje na colné územie Únie po tom, ako dočasne opustil toto územie po mori alebo letecky a prepravoval sa po priamej trase bez zastavenia mimo colného územia Únie.

               2.
                     Články 127 až 130 a článok 133 sa neuplatňujú, keď sa tovar Únie, ktorého colný status tovaru Únie sa musí preukázať podľa článku 153 ods. 2, prepravuje na colné územie Únie po tom, ako dočasne opustil toto územie po mori alebo letecky a prepravoval sa po priamej trase bez zastavenia mimo colného územia Únie.

               3.
                     Články 127 až 130 a články 133, 139 a 140 sa neuplatňujú, keď sa tovar Únie, ktorý je prepravovaný bez zmeny svojho colného statusu v súlade s článkom 155 ods. 2, prepravuje na colné územie Únie po tom, ako dočasne opustil toto územie po mori alebo letecky a prepravoval sa po priamej trase bez zastavenia mimo colného územia Únie. “

               Článok 2

               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. EÚ L 269, 10.10.2013, s. 1.

                     (2)
                  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).


title: Návrh NARIADENIE RADY ktorým sa mení a dopĺňa nariadenie Rady (ES) č. 639/2004 o riadení rybárskych flotíl zaregistrovaných v najvzdialenejších regiónoch Spoločenstva

text:
Dôležité právne oznámenie

|

52006PC0433

	[pic] | KOMISIA EURÓPSKYCH SPOLOČENSTIEV |Brusel, 1.8.2006KOM(2006) 433 v konečnom znení2006/0148 (CNS)NávrhNARIADENIE RADYktorým sa mení a dopĺňa nariadenie Rady (ES) č. 639/2004 o riadení rybárskych flotíl zaregistrovaných v najvzdialenejších regiónoch Spoločenstva(predložený Komisiou)ODÔVODNENIEKONTEXT NÁVRHU |110 | Dôvody a ciele návrhu Vzhľadom na osobitnú štrukturálnu, sociálnu a hospodársku situáciu sektora rybného hospodárstva v najvzdialenejších regiónoch Spoločenstva a na problémy s reguláciou neformálneho sektora, ktorý má pre niektoré z týchto regiónov veľký význam, prijatie nariadenia o Európskom fonde pre rybné hospodárstvo Radou sprevádzalo spoločné vyhlásenie Rady a Komisie, ktoré sa konkrétne týkalo flotíl týchto regiónov, z čoho vyplýva potreba zmeniť a doplniť nariadenie Rady (ES) č. 639/2004 z 30. marca o riadení rybárskych flotíl zaregistrovaných v najvzdialenejších regiónoch. |120 | Všeobecný kontext V rámci režimu vstupov a výstupov a verejnej pomoci na obnovu a modernizáciu využívajú flotily najvzdialenejších regiónov určité odchýlky, ktoré sú definované v nariadení (ES) č. 639/2004 a ktoré sa týkajú: o článku 13 nariadenia (ES) č. 2371/2002, pokiaľ ide o vstup nových kapacít do flotily v rámci špecifických referenčných úrovní schválených najvzdialenejšími regiónmi; o článku 9 ods. 1 písm. a) nariadenia (ES) č. 2792/1999, pokiaľ ide o poskytovanie verejnej pomoci na obnovu rybárskych plavidiel zaregistrovaných v najvzdialenejších regiónoch. Spoločné vyhlásenie Rady a Komisie sa najmä týka predĺženia platnosti týchto odchýlok do 31. decembra 2006, z ktorého vyplýva potreba revidovať nariadenie (ES) č. 639/2004. Má takisto za následok predĺženie lehoty na predloženie správy Komisie Parlamentu a Rade o uplatňovaní nariadenia (ES) č. 639/2004 o rok do 31. decembra 2007. |130 | Existujúce ustanovenia v oblasti návrhu Riadenie rybárskych flotíl v najvzdialenejších regiónoch upravuje nariadenie Rady (ES) č. 639/2004 z 30. marca 2004 a nariadenie Komisie (ES) č. 2104/2004 z 9. decembra 2004 o podrobných pravidlách uplatňovania nariadenia (ES) č. 639/2004. |141 | Súlad s inými politikami a cieľmi Únie Neuplatňuje sa. |KONZULTÁCIA SO ZAINTERESOVANÝMI STRANAMI A HODNOTENIE DOSAHU |Konzultácie so zainteresovanými stranami |211 | Metódy konzultácie, hlavné cieľové sektory a všeobecný profil respondentov Neuplatňuje sa. |212 | Zhrnutie získaných odpovedí a ich zohľadnenie Neuplatňuje sa. |Získavanie a využívanie expertízy |229 | Vypracovanie externého odborného posudku nebolo potrebné. |230 | Hodnotenie vplyvu Vzhľadom na skutočnosť, že ide o návrh nariadenia Rady, ktoré nadväzuje na spoločné vyhlásenie Rady a Komisie, nepripúšťa sa iná možnosť ako tá, ktorá sa predkladá. V tomto prípade teda hodnotenie vplyvu nemá odôvodnenie. |PRÁVNE ASPEKTY NÁVRHU |305 | Zhrnutie navrhovaných opatrení Predĺženie platnosti ustanovených odchýlok na riadenie rybárskych flotíl zaregistrovaných v najvzdialenejších regiónoch. |310 | Právny základ Nariadenie (ES) č. 639/2004. |329 | Zásada subsidiarity Návrh sa týka oblasti, ktorá patrí do výlučnej právomoci Spoločenstva. Zásada subsidiarity sa teda neuplatňuje. |Zásada proporcionality Návrh je v súlade so zásadou proporcionality z týchto dôvodov. |331 | Neuplatňuje sa. |332 | Neuplatňuje sa. |Výber nástrojov |341 | Navrhovaný(é) nástroj(e): nariadenie. |342 | Iné nástroje by neboli primerané z týchto dôvodov. Neuplatňuje sa. |VPLYV NA ROZPOčET |409 | Návrh nemá vplyv na rozpočet Spoločenstva. |F-1563 |1.  2006/0148 (CNS)NávrhNARIADENIE RADYktorým sa mení a dopĺňa nariadenie Rady (ES) č. 639/2004 o riadení rybárskych flotíl zaregistrovaných v najvzdialenejších regiónoch SpoločenstvaRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 37 a článok 299 ods. 2,so zreteľom na návrh Komisie,so zreteľom na stanovisko Európskeho parlamentu[1],keďže:(1) Nariadením Rady (ES) č. 639/2004 z 30. marca 2004 o riadení rybárskych flotíl zaregistrovaných v najvzdialenejších regiónoch Spoločenstva[2] sa umožňuje odchýliť od ustanovení stanovených v článku 9 ods. 1 písm. a) nariadenia Rady (ES) č. 2792/1999 zo 17. decembra 1999, ktorým sa ustanovujú presné predpisy a opatrenia týkajúce sa štrukturálnej pomoci Spoločenstva v sektore rybného hospodárstva[3], a v článku 13 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu[4].(2) Aby bolo možné zohľadniť osobitnú štrukturálnu, sociálnu a hospodársku situáciu sektora rybného hospodárstva v najvzdialenejších regiónoch, bolo v dôsledku politickej dohody o Európskom fonde pre rybné hospodárstvo, ku ktorej sa dospelo na zasadnutí Rady 19. júna 2006, potrebné predĺžiť platnosť odchýlok ustanovených v článku 2 ods. 4 nariadenia (ES) č. 639/2004 do 31. decembra 2006.(3) Z dôvodu predĺženia platnosti odchýlky ustanovenej v článku 2 ods. 4 nariadenia (ES) č. 639/2004 je potrebné predĺžiť platnosť odchýlky ustanovenej v článku 2 ods. 5 do 31. decembra 2008 s cieľom umožniť kapacitám, ktoré získali verejnú pomoc na obnovu rybárskych plavidiel, vstup do flotily.PRIJALA TOTO NARIADENIE:Článok 1Nariadenie (ES) č. 639/2004 sa mení a dopĺňa takto:V článku 2 ods. 4 sa dátum 31. decembra 2005 nahrádza dátumom 31. decembra 2006.V článku 2 ods. 5 sa dátum 31. decembra 2007 nahrádza dátumom 31. decembra 2008.V článku 6 sa dátum 31. decembra 2006 nahrádza dátumom 31. decembra 2007.Článok 2Nadobudnutie účinnostiToto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli ... 2006Za Radupredseda [1] Stanovisko z –. –. 2006.[2] Ú. v. EÚ L 102, 7.4.2004, s. 9.[3] Ú. v. ES L 337, 30.12.1999, s. 10. Nariadenie naposledy zmenené a doplnené nariadením (ES) č. 2369/2002 (Ú. v. ES L 358, 31.12.2002, s. 49).[4] Ú. v. EÚ L 358, 31.12.2002, s. 59.